Madspildsbilen
2026-07-21 10:30 - 11:00, 2026-07-28 10:30 - 11:00, 2026-08-04 10:30 - 11:00, 2026-08-11 10:30 - 11:00, 2026-08-18 10:30 - 11:00, 2026-08-25 10:30 - 11:00, 2026-09-01 10:30 - 11:00, 2026-09-08 10:30 - 11:00 (Europe/Paris) and 14 more dates | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Koncert m. BJ Hot Swing
2026-08-16 12:00 - 14:00 | Kom-Bi, Nyvej 3, Hornslet, 8543, Danmark
BJ Hotswing spiller glad gypsy jazz og swingmusik og ind imellem tilsat sang.
Niels Kaas behersker sin violin i de fleste genrer lige fra Minor Swing til Tango Jalousi og altid med intensitet og nerve.
Gorm Øland supplere med sit Django inspireret guitar spil og får samme med rytmegruppen lagt den karakteristiske Hot Club de France lyd.
Besætning

Niels Kaas – Violin, Sang
Gorm Øland – Guitar, Sang
Niels Præstkær – Guitar, Sang
Michael Wegdwood – Bas, Sang

Billet: 100,- kr. Der kan købes brunch til 140,- kr.
kombi.dk
Se begivenheden på Facebook

Fællesspisning på kulturgrunden
2026-08-25 17:00 - 20:00, 2026-09-22 17:00 - 20:00 | Kulturgrundens Gårdhave, Tingvej 16, Hornslet, 8543, Danmark
I samarbejde med madspildspensionatet, Syddjurs inviterer Kulturgrunden til gratis madlavning med efterfølgende langbordsmiddag for alle.Vi får leveret en masse gode varer, der kunne være endt som madspild, hvis ikke vi i fællesskab går i “mad-mode” og tryller en masse skønne retter frem.Vi hjælpes ad både med madlavning og den efterfølgende oprydning.
Husk tilmelding til Lotte et par dage før på 40428511!
Arrangement er hyggeligt, gratis og stærkt vanedannende!!

Open Air 2026
2026-09-05 14:00 - 22:00 | Rådhusplænen, Hornslet
OPEN AIR 2026 på Rådhusplænen i Hornslet
Kulturgrunden har hermed fornøjelsen af, for 3 gang, at invitere til hed sensommer hygge på Rådhusplænen med masser af skøn musik for både store og små, teater, gode madboder og masser af liflig skummende øl direkte fra fad!!
Program:
14.00 Trypical Cumbria – musik for børn
15.30 Sjakket – gadeteater
16.15: Under Bøgen – spiller Gnags 1. sæt
17.00 Sjakket – gadeteater
17.30 Under Bøgen 2. sæt
20.00 Zididada – Evig Sol
Vi har flere gode madboder på pladsen og sælger vin, øl, vand, breezer, popcorn m.m.
Da vi samler ind til de sidste fine anskaffelser til Diamanten, Hornslet Kulturhus, er det ikke tilladt at medbringe mad eller drikke.
Medbring derimod masser af højt humør, solbriller og sommerhatte, tæpper, stole og lidt varmt tøj til ud på aftenen…
Arrangementet er støttet af Hornslet Borgerforening, Frie Bymidter, Syddjurs Egnsteater og ELRO fonden, og vi kan derfor tilbyde alle gratis entré!! 🙂
Evig Sol!!

Dagbog fra Fronten. Foredrag med Andreas Skovbo Meng
2026-09-22 19:00 - 21:00 | Kom-Bi, Nyvej 3, Hornslet, 8543, Danmark
Foredraget har titlen Dagbog fra Fronten.
Inden Andreas Skovbo Meng blev præst, var han udsendt to gange til Afghanistan både som kampmand og som læge. Erfaringerne derfra gjorde, at han senere blev feltpræst.
Foredraget går bl.a. ind på spørgsmål som: Kan man være kristen og tage i krig? Hvorfor fører vi krig, og hvad gør det ved et menneske?
Der bliver fortalt og vist heltebilleder.
Andreas er sognepræst i Hornslet Kirke.
Arrangementet er gratis. Tilmelding via kombi.dk.
Se begivenheden på Facebook

Gary Snider synger Leonard Cohen
2026-09-26 12:00 - 14:00 | Kom-Bi, Nyvej 3, Hornslet, 8543, Danmark
De seneste tre år har Gary Snider begejstret Leonard Cohen-fans med personlige og autentiske fortolkninger af Cohens sange. Musikken veksler med forklaringer på teksterne og deres baggrund. Gary reciterer uddrag for at inspirere til at lytte mere intenst til de poetiske og til tider komplekse tekster.
Gary og Leonard har mange fælles træk. Begge er født i Canada i jødiske familier med musikalske mødre, og begge mistede deres fædre som små drenge. Som unge mænd rejste de begge fra Canada for at søge frihed og kunstnerisk udfoldelse i udlandet.
Der kan købes en dejlig brunch, som serveres fra kl. 11:00.
Billet: 125,- kr. Billetlink kommer på kombi.dk.
Se begivenheden på Facebook

Blues Jam m. H.P. Lange og Jarno Varsted
2026-11-07 20:00 - 23:00 | Kom-Bi, Nyvej 3, Hornslet, 8543, Danmark
H.P. Lange er en veteran på den danske blues-scene i over 30 år. Han har modtaget adskillige priser, og hans udgivelser er nomineret til flere Danish Music Awards (DMA). Han har vundet prisen for bedste roots/blues album tre gange og udgivet 13 cd’er i eget navn. Senest var ‘Everything’s Alright’ DMA-nomineret som årets blues-udgivelse.
Jarno Varsted bor i Berlin og arbejder som soloist og med flere førende danske rockbands, herunder The Sandmen. Han er primært kendt som mundharpe-spiller.
Deres samarbejde går tilbage til start-00’erne, hvor de spillede i et populært kvartet med Troels Jensen og Hugo Rasmussen. Siden har de optrådt i forskellige konstellationer, senest som trio med Leif Sylvester.
For at fejre deres sølvbryllup som musikalske partnere vender de tilbage til duoformatet og spiller den musik, de mødtes igennem: rå Delta Blues og Ragtime.
Der kan tilkøbes tapas forud for arrangementet.
Billet: 100,- kr. Billetter via kombi.dk.
Se begivenheden på Facebook

Ida og Nete
2026-11-21 12:00 - 14:00 | Kom-Bi, Nyvej 3, Hornslet, 8543, Danmark
Agnete Nørgaard Jørgensen (vokal, guitar) og Ida Gormsen (vokal, bas) danner en duo, der fremfører egne fortolkninger af gamle og nye hits.
Repertoiret spænder over kunstnere som Beyoncé, Miley Cyrus, Ed Sheeran, Alicia Keys, Bruno Mars, Rihanna, Pharrell Williams, Duffy, Robbie Williams, Grease, James Blunt, Adele, Harry Styles, Sanne Salomonsen, Elle King, Pink med flere inden for pop-rock-genren.
Der kan købes brunch for sig selv fra kl. 11:00–12:00.
Billet: 100,- kr. Billetter via kombi.dk.
Se begivenheden på Facebook
